CONSILIUL LOCAL AL MUNICIPIULUI


        S I G H I Ş O A R A

H O T Ă R Â R E A    NR.  111






         din 30 iunie 2011

privind aprobarea preţurilor/tarifelor pentru serviciile publice de alimentare cu apă şi canalizare prestate de S.C. COMPANIA AQUASERV S.A. Tg. Mureş, pentru Sucursala Sighişoara

  
Consiliul Local al Municipiului Sighişoara;

Având în vedere expunerea de motive a Primarului municipiului  privind aprobarea preţurilor/tarifelor pentru serviciile publice de alimentare cu apă şi canalizare prestate de S.C. COMPANIA AQUASERV S.A. Tg. Mureş, pentru Sucursala Sighişoara;
             Având în vedere politica tarifară (varianta ianuarie 2011) aprobată prin actul adiţional nr. 2 la Contractul de Delegare a Gestiunii Serviciilor Publice de alimentare cu apă şi de canalizare înregistrat la Asociaţia de Dezvoltare Intercomunitară „Aquainvest Mureş” sub nr. 22/05.03.2010, preţurile/tarifele se ajustează în fiecare an la 1 ianuarie şi 1 iulie atât cu inflaţia cumulată de la ultima ajustare, cât şi în termeni reali.

             Având în vedere faptul că, prin Hotărârea Consiliului Local nr. 215/21.12.2010 au fost aprobate preţurile şi tarifele  pentru serviciile publice de alimentare cu apă, de canalizare – epurare ape uzate menajere şi de canalizare ape pluviale, prestate de S.C. COMPANIA AQUASERV S.A. Tg. Mureş, aplicabile din data de 01.01.2011;

Având în vedere prevederile:

· art. 12, lit. i) din Legea nr. 241/2006, legea serviciului de alimentare cu apă şi de canalizare, cu modificările şi completările ulterioare şi art. 43, alin. 5 din Legea  nr. 51/2006  privind serviciile comunitare de utilităţi publice, cu modificările şi completările ulterioare;

· art. 4 alin. 1, din Legea nr. 21/1996, legea concurenţei, republicată, cu modificările şi completările ulterioare, conform căruia: " ... Preţurile şi tarifele practicate în cadrul unor activităţi cu caracter de monopol natural sau al unor activităţi economice, stabilite prin lege, se stabilesc şi se ajustează cu avizul Ministerului Finanţelor Publice, cu excepţia celor pentru care, prin legi speciale, sunt prevăzute alte competenţe";

              - art. 36, Capitolul Dispoziţii generale din Contractul de Delegare a Gestiunii Serviciilor Publice de alimentare cu apă şi de canalizare înregistrat sub nr. 22/05.03.2010, la Asociaţia de Dezvoltare Intercomunitară „Aquainvest Mureş” şi sub nr. 202662/05.03.2010 la S.C. Compania Aquaserv S.A. Tîrgu Mures, aşa cum a fost modificat prin Actele adiţionale nr. 1/08.12.2010 şi 2/12.05.2011;

Având în vedere Avizul nr. 1025723/16.06.2011 al Autorităţii Naţionale de Reglementare pentru Serviciile Comunitare de Utilităţi Publice, prin care se avizează preţurile/tarifele la serviciile publice de alimentare cu apă potabilă, de canalizare - epurare  şi de canalizare ape pluviale şi pentru Municipiul Sighişoara, urmând ca acestea să fie aprobate de către Consiliul Local al Municipiului Sighişoara;

Având în vedere Raportul de specialitate al Compartimentului Monitorizare Servicii de Utilităţi Publice, Investiţii, Urmărire Contracte, prin care, se propune modificarea/ajustarea preţurilor/tarifelor pentru serviciile publice de alimentare cu apă, de canalizare - epurare ape uzate menajere şi de canalizare ape pluviale prestate de S.C. COMPANIA AQUASERV S.A. Tg. Mureş, pentru Sucursala Sighişoara, îndeplinindu-se prevederile legale;

Având în vedere avizele favorabile ale tuturor comisiilor pe domenii de specialitate;

În baza art. 36 (2) litera ,,d” şi (6) litera ,,a” punctul 14, art. 45 (1) şi art. 115 (1) lit. ,,b” din Legea nr. 215/2001, Legea Administraţiei Publice Locale, republicată, cu modificările şi completările ulterioare;

H O T Ă R Ă Ş T E :


Art. 1  Se aprobă următoarele preţuri/tarife pentru serviciile publice de alimentare cu apă, de canalizare - epurare  ape uzate menajere şi de canalizare ape pluviale prestate de S.C. COMPANIA AQUASERV S.A. Tg. Mureş, pentru Sucursala Sighişoara:

	Denumirea serviciului public
	Preţ/Tarif aprobat

- lei/mc -

	
	fără T.V.A., pentru rest utilizatori
	cu T.V.A., pentru populaţie

	1
	2

	Apă potabilă pentru Municipiul Sighişoara
	2,67
	3,31

	Canalizare – epurare ape uzate menajere pentru  Municipiul Sighişoara
	1,66
	2,06

	Canalizare ape pluviale pentru Municipiul Sighişoara
	0,63
	0,78


Art. 2 La facturare se vor utiliza preţurile/tarifele unitare fără TVA, conform art. 155, alin. 5 lit. i) din Legea nr.  571/ 2003 privind Codul fiscal,  cu modificările şi completările ulterioare, pentru toate categoriile de utilizatori.

Art. 3 Preţurile/tarifele pentru serviciile publice de alimentare cu apă potabilă, canalizare - epurare ape uzate menajere şi canalizare ape pluviale, aprobate conform art. 1, se aplică începând cu data  de  01 iulie  2011.


Art. 4 Cu ducerea la îndeplinire a prevederilor prezentei hotărâri se încredinţează  Primarul Municipiului Sighişoara, Compartimentul Monitorizare Servicii de Utilităţi Publice, Investiţii, Urmărire Contracte, conducerea S.C. COMPANIA AQUASERV S.A. Tg. Mureş şi cea a Sucursalei Sighişoara a acesteia.

 PRESEDINTE DE SEDINTA, 






Gall Ernő










Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu 15 voturi pentru şi o abţinere)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Compartiment monitorizare servicii de utilităţi publice ;

2 ex. S.C. Compania Aquaserv S.A. 

10 ex.FA/FM

